पाएं अपने शहर की ताज़ा ख़बरें और फ्री ई-पेपरडाउनलोड करें
कुनौली के कमलपुर में शनिवार की रात 10 बजे ऑटो और कार की टक्कर में 7 लोग बुरी तरह जख्मी हो गए। जबकि दुर्घटन में एक जख्मी विद्यानंद चौपाल की इलाज हेतु ले जाने के दौरान मौत हो गई। घायलों को इलाज के लिए अनुमंडल अस्पताल लाया गया। इसी क्रम में कमलपुर निवासी विद्यानंद चौपाल की मौत हो गई। पुलिस ने लाश को पोस्टमार्टम के लिए भेज दिया। दोनों गाड़ियों जब्त कर डगमारा थाने ले आई। प्रत्यक्षदर्शियों ने कहा कि कमलपुर निवासी विद्यानंद चौपाल व अन्य लोग अष्टयाम कर घर आ रहे थे, तभी विपरीत दिशा से बारात जा रही कार ने ऑटो में टक्कर मार दी, जिसमें सात लोग जख्मी हो गए जबकि एक की मौत हो गई। एसडीपीओ पंकज कुमार ने बताया कि दुर्घटना से जुड़ी जानकारी मिली है। पूरी घटना की छानबीन कर कार्रवाई की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn